รัฐบาลไทย-ข่าวทำเนียบรัฐบาล-“อนุทิน” ตั้งเป้าสาธารณสุขไทยยุคใหม่หลังโควิด 19 พัฒนาให้เป็นศูนย์กลางสุขภาพโลก
วันอาทิตย์ที่ 9 ตุลาคม 2565
“อนุทิน” ตั้งเป้าสาธารณสุขไทยยุคใหม่หลังโควิด 19 พัฒนาให้เป็นศูนย์กลางสุขภาพโลก
รองนายกรัฐมนตรีและรัฐมนตรีว่าการกระทรวงสาธารณสุข ตั้งเป้าสาธารณสุขไทยยุคใหม่หลังโควิด 19 ต้องพร้อมทั้ง คน-ของ-ยุทธศาสตร์ และมีความมั่นคงของระบบสาธารณสุข เพื่อเป็นศูนย์กลางสุขภาพโลก ทั้งการรักษา ผลิตและส่งออกผลิตภัณฑ์ Medical Tourism และเป็นศูน
รองนายกรัฐมนตรีและรัฐมนตรีว่าการกระทรวงสาธารณสุข ตั้งเป้าสาธารณสุขไทยยุคใหม่หลังโควิด 19ต้องพร้อมทั้ง คน-ของ-ยุทธศาสตร์ และมีความมั่นคงของระบบสาธารณสุข เพื่อเป็นศูนย์กลางสุขภาพโลก ทั้งการรักษา ผลิตและส่งออกผลิตภัณฑ์ Medical Tourism และเป็นศูนย์กลางทางการศึกษาด้านการแพทย์
วันนี้ (9 ตุลาคม 2565) ที่ห้องWorld Ballroom โรงแรมเซ็นทารา แกรนด์ แอท เซ็นทรัลเวิลด์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข บรรยายพิเศษในงานประชุมวิชาการประจําปี 2565 แพทยสภา-ปธพ.ครั้งที่ 9 หัวข้อ “อนาคตระบบสาธารณสุขไทย หลังโควิด 19” โดยมีผู้สําเร็จหลักสูตรประกาศนียบัตรธรรมาภิบาลทางการแพทย์ สําหรับผู้บริหารระดับสูง รุ่นที่ 9 และ 10 สถาบันพระปกเกล้า เข้าร่วมรับฟังกว่า 300 คน
นายอนุทิน กล่าวว่า สถานการณ์โควิด 19 ทําให้ประเทศไทยและทั่วโลกต้องเผชิญความท้าทายหลายด้านมีผลกระทบต่อเศรษฐกิจ และอาจสร้างวิกฤตการณ์ทางสาธารณสุขอย่างหลีกเลี่ยงไม่ได้ ประเทศที่มีระบบสาธารณสุขไม่เข้มแข็งพอจะฟื้นตัวได้ยาก ซึ่งที่ผ่านมาประเทศไทยได้รับการจัดอันดับว่ามีความมั่นคงทางสาธารณสุขเป็นอันดับที่ 5จาก 195 ประเทศทั่วโลก และมีการจัดตั้งสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED) เป็นการเตรียมพร้อมสําหรับวิกฤตครั้งต่อไปที่อาจเกิดขึ้นในอนาคต
นายอนุทิน กล่าวต่อว่า ด้วยความท้าทายต่างๆ ระบบสาธารณสุข จึงต้องพร้อม ทั้งคน ของ และยุทธศาสตร์ ด้าน“คน”คือ บุคลากรทุกภาคส่วนที่มีความเชื่อมโยงกับการทํางานของกระทรวงสาธารณสุข ทั้งภายในและภายนอกองค์กร เช่น นโยบาย 3 หมอที่มี อสม. เป็นหมอประจําบ้าน ทํางานร่วมกับหมอสาธารณสุข และหมอเวชปฏิบัติครอบครัว สื่อมวลชน ภาคเอกชน นักวิชาการ นักธุรกิจต่างๆ เป็นการขยายขอบเขตการให้บริการ ช่วยลดความแออัดของโรงพยาบาล ลดอัตราการป่วยหนัก การครองเตียง และงบประมาณ
ด้าน“ของ”คือการเพิ่มขีดความสามารถของทรัพยากร เช่น สถานที่ที่ใช้สําหรับรักษา, ฐานข้อมูลดิจิทัลทางสุขภาพของประชาชนแบบไร้รอยต่อ, เทคโนโลยี Telemedicine หรือแพทย์ทางไกล ช่วยลดภาระและค่าใช้จ่ายในการเดินทางมาโรงพยาบาล ซึ่งวิกฤตโควิด 19 ที่ผ่านมา นํามาสู่โอกาสทางสาธารณสุข มีการพัฒนาระบบสาธารณสุขของชาติ บริหารงบประมาณได้อย่างมีประสิทธิภาพ และสร้างการหมุนเวียนที่เป็นประโยชน์ต่อระบบเศรษฐกิจด้วย ส่วนด้าน“ยุทธศาสตร์”มองว่าบทบาทของสาธารณสุขเป็นเครื่องมือในการขับเคลื่อนเศรษฐกิจ ภายใต้แนวคิด “Health for Wealth” นํา “ความเข้มแข็งทางสาธารณสุข” มาสร้าง “ความมั่งคั่งทางเศรษฐกิจ” โดยตั้งเป้าอนาคตอันใกล้ให้ประเทศไทยเป็นศูนย์กลางทางสุขภาพของโลก ทั้งการรักษา การผลิตและส่งออกผลิตภัณฑ์ Medical Tourism รวมถึงการเป็นศูนย์กลางทางการศึกษาด้านการแพทย์ด้วย
“หลังโควิด19 มั่นใจว่า ประเทศไทยจะมีรายได้เข้ามาอีกมาก ด้วยระบบสาธารณสุขของไทยที่ชาวต่างชาติให้ความเชื่อถือ จากการรักษาพยาบาลด้วยอุปกรณ์เครื่องมือการแพทย์ที่ทันสมัย มีมาตรฐานสูง ต้นทุนการใช้จ่ายคุ้มค่า ซึ่งต้องร่วมมือกันพัฒนาระบบสาธารณสุขไทยให้ยั่งยืน เพราะระบบสาธารณสุขที่ดี จะทําให้เป็นหนึ่งในตัวเลือกที่ชาวต่างชาติจะเข้ามาประเทศไทย” นายอนุทิน กล่าว
********************************* 9 ตุลาคม 2565
******************************